**ELŐTERJESZTÉS**

Bonyhád Város Képviselő - testületének 2020. június hó 25. nap

rendes/rendkívüli testületi ülésére

|  |  |
| --- | --- |
| Tárgy: | A Völgységi Önkormányzatok Társulása 2019. évi költségvetésének végrehajtásának jóváhagyása |
| Előterjesztő: | Filóné Ferencz Ibolya polgármester |
| Előterjesztést készítette: | Fauszt Józsefné pénzügyi osztályvezető Palkó Roland |
| Előterjesztés száma: | 44. sz. |
| Előzetesen tárgyalja: | Pénzügyi Bizottság |
| Melléklet: | 1 db |
| Az előterjesztés a jogszabályi feltételeknek megfelel: | Dr. Puskásné dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Bonyhád Város Önkormányzata tagja a Völgyséfi Önkormányzatok Társulásának, melynek 2019. évre vonatkozó zárszámadását az alábbiakban ismertetjük.

Az államháztartásról szóló 2011. évi CXCV. törvény 91. § (1)-(3) bekezdésében foglalt kötelezettség alapján terjesztem elő a Völgységi Önkormányzatok Társulása (továbbiakban: Társulás) 2019. évi költségvetésének végrehajtására vonatkozó beszámolót.

A Társulás a 2019. évi gazdálkodásról szóló, részletes költségvetési beszámolót elkészítette, azt a Magyar Államkincstárhoz határidőre megküldte, ennek adatai alapján állítottuk össze jelen beszámolót.

A Völgységi Önkormányzatok Társulása Társulási Tanácsa (továbbiakban: Társulási Tanács) a Társulás 2019. évi költségvetését a 7/2019. (II.15.) határozattal fogadta el, melyet az év során az alábbi határozatokkal módosított:

- a 14/2019. (IX.27.) VÖTth. határozatban a saját hatáskörben végrehajtott előirányzatok költségvetési határozaton való átvezetése mellett a szociális hozzájárulási adó csökkenése miatti zárolásra, bértámogatás átvezetésére került sor.

- a 26/2019. (XII.17.) VÖTth. határozatban a saját hatáskörben végrehajtott módosítások költségvetési határozaton való átvezetésére, a személyi juttatások várható maradványának zárolására, a vásárolt élelmezés és az azzal összefüggésben álló működési bevételek előirányzatainak rendezésére került sor.

További módosításként a szakképzési hozzájárulás, valamint a jármű értékesítési bevétele terhére új gépjármű beszerzéséhez szükséges keretet is jóváhagyott a Társulási Tanács.

**1. A költségvetési előirányzatok teljesítése**

A költségvetés a Társulás, valamint az általa fenntartott Bonyhádi Gondozási Központ (továbbiakban: intézmény) költségvetési előirányzatait foglalja magába, amelynek eredeti előirányzata 289.665.227.- Ft volt, mely a módosításokat követően 328.397.355.- Ft-ra változott.

A teljesített bevételek összege 328.813.881.- Ft, amely a módosított előirányzathoz viszonyítva 100,13 %-os teljesítésnek felel meg.

Az év során elszámolt kiadások összege 314.912.893.- Ft, teljesítési mutatója 95,89 %.

A bevételek és kiadások alakulását elkülönítetten mutatjuk be a Társulásra, valamint intézményére vonatkozóan.

**1.1. Bevételi előirányzatok teljesítése**

A bevételek megoszlása a Társulás és intézménye között az alábbiak szerint alakult:

**A Társulás bevételei:** adatok Ft-ban

|  |  |  |  |  |
| --- | --- | --- | --- | --- |
| Megnevezés | Eredeti előirányzat | Módosított előirányzat | Teljesítés | Teljesítés %-a |
| Működési célú támogatások az államháztartáson belülről | 153.668.000.- | 180.962.517.- | 178.087.312.- | 98,41 |
| Működési bevételek | 61.856.000.- | 61.856.000.- | 62.327.802.- | 100,76 |
| Működési célú átvett pénzeszközök |  |  |  |  |
| Maradvány igénybevétele | 9.305.572.- | 9.305.572.- | 9.305.572.- | 100,0 |
| Összesen: | 224.829.572.- | 252.124.089.- | 249.720.686.- | 99,05 |

Az államháztartáson belüli működési támogatások között került megtervezésre eredeti előirányzatként 151.151.000.- Ft összegben Bonyhád Város Önkormányzata által igényelt és a Társulás részére tovább utalt állami támogatások összege, valamint a jelzőrendszeres házi segítségnyújtáshoz támogatói okirat szerinti 2.517.000.- Ft-os összege.

Az előirányzat növekmény összege 29.815.517.- Ft.

Az eredeti előirányzatok összege megemelésre került 2018. évi elszámolásból az önkormányzatok által befizetésként elszámolandó hozzájárulás 5.254.766.-Ft-os összegével. A növekményből 28.752.751.- Ft-ot képez a bérkompenzáció és ágazati pótlék címén érkezett központi forrás. Fentiek mellett a szociális hozzájárulási adó 2019. 07.01-i, 2 %-os mértékű csökkenése következtében 1.245.000.- Ft, a bértámogatás forrása miatt 2.968.000.- Ft, míg a várható személyi juttatás maradványa miatt 2.500.000.- Ft előirányzat zárolásra került sor.

A 2018. évi elszámolásból származó fizetési kötelezettségeiket az Önkormányzatok az előterjesztés készítésének időpontjáig rendezték.

A bevételi csoport teljesítési mutatója 98,41 %-os mértékű. Alacsonyabb teljesítési mutató abból keletkezett, hogy Bonyhád Város Önkormányzata az érkezett központi forrást kismértékben alulteljesítve utalta át. A ki nem utalt összeg a 2019. évről szóló elszámolásban, mint Bonyhád Város Önkormányzat által fizetendő összeg feltüntetésre került.

A működési bevételek összege a tagok által befizetett hozzájárulásokból származik. (Tagok1., Tagok2., Tagok3.) E címeken együttesen 61.856.000.- Ft tervezésére került sor. A hozzájárulások összege az év során nem változott.

A költségvetési határozatban településenként jóváhagyott összegét valamennyi önkormányzat megfizette.

Egyéb bevételek esetében a tervezett összeget meghaladó bevétel keletkezett. A sátor bérbeadása a tervezetthez képest több alkalommal valósult meg, az elért bevételi többlet 210.000.- Ft. Emellett az újsághoz kapcsolódó reklámbevételek összege is magasabb volt a költségvetésben elfogadott bevételhez képest.

A maradvány igénybevétele és számviteli elszámolása az év során a tervezett összeg szerint megtörtént.

**A Gondozási Központ bevételei:** adatok Ft-ban

|  |  |  |  |  |
| --- | --- | --- | --- | --- |
| Megnevezés | Eredeti előirányzat | Módosított előirányzat | Teljesítés | Teljesítés %-a |
| Működési célú támogatások az államháztartáson belülről (pályázat nélkül) | 1.602.000.- | 10.758.000.- | 14.039.616.- | 130,50 |
| TOP-5.1.2-15-TL-2016-00001 pályázathoz működési célú támogatás az államháztartáson belülről  | 4.964.781.- | 8.001.632.- | 8.001.632 | 100,00 |
| Működési bevételek | 47.936.000.- | 47.110.000.- | 46.648.313.- | 99,02 |
| Műk. célú átvett pénzeszközök |  | 70.760.- | 70.760.- | 100,00 |
| Maradvány igénybevétele | 10.332.874.- | 10.332.874.- | 10.332.874.- | 100,00 |
| Összesen: | 64.835.655.- | 76.273.266.- | 79.093.195.- | 103,69 |

A Gondozási Központ bevételei összességében a módosított előirányzatokat meghaladó összegben teljesültek, a teljesítési mutató 103,69 %-os.

A működési célú támogatásokon belül eredeti előirányzat szintjén a TOP 5. 1. 2-15-TL1 2016-0001 számú, Foglalkoztatási Paktum elnevezésű pályázathoz tartozóan 4.964.781.- Ft tervezésére került sor, amely az évközi kifizetéseket és igényléseket követően 8.001.632.- Ft-ra emelkedett.

További 1.602.000.- Ft tervezése történt, melyet a Tolna Megyei Kormányhivatal Munkaügyi Központja biztosít a programban résztvevők után az intézmény részére. Az év során új támogatói okiratok kerültek aláírásra, melyek alapján 4.913.616.- Ft támogatás igénylésére volt mód. Az érkezett többlet összegével a bevételek és kiadások 2019. évi elszámolásban az önkormányzatok által fizetendő hozzájárulás összege csökkentésre került.

Az intézmény a szakképzésben való részvétele miatt a szakképzési alapból visszatérítésben részesült, melynek éves összege 7.524.000.- Ft volt. E nem tervezett forrás nyújtott lehetőséget az intézmény részére nagyobb volument képviselő beszerzésre.

Az intézménynél egyéb átvett pénzeszközként a vállalkozásoktól az intézmény programjainak támogatására 70.760.- Ft érkezett.

A működési bevételek az intézmény által nyújtott szolgáltatások ellenértékét tartalmazza.

Az eredeti előirányzatok összegét a szolgáltatási díjak alapján 47.936.000.- Ft-ban határoztuk meg.

A teljesítési adatok alapján azonban várható volt, hogy azok az év végéig nem teljesülnek, ezért annak összegét a Társulási Tanács a 26/2019. (XII.17.) VÖTth. határozatában 826.000.- Ft-tal csökkentette. Így a teljesítési mutató az előirányzati csoportban az év végén 99,02 %-os mértékű lett.

Az intézménynél kimutatott 2018. évi maradványból 7.829.203.- Ft összegű volt a TOP pályázathoz tartozó, míg 2.503.671.- Ft az intézmény érintő maradvány összege, melynek számviteli elszámolása az év során a tervezett összeg szerint megtörtént.

**1.2.Kiadási előirányzatok teljesítése**

Az év során 314.912.893.- Ft kiadás merült fel, amely a módosított előirányzathoz viszonyítva 95,89 %-os mértékű teljesítésnek felel meg. A teljesített kiadások összege úgy a Társulásnál, mind a Gondozási Központnál a módosított előirányzat alatt maradt.

**A Társulás kiadásai:** adatok Ft-ban

|  |  |  |  |  |
| --- | --- | --- | --- | --- |
| Megnevezés | Eredeti előirányzat | Módosított előirányzat | Teljesítés | Teljesítés %-a |
| Személyi juttatások | 150.000.- | 150.000.- | 129.612.- | 86,41 |
| Munkaadókat terhelő járulékok | 98.000.- | 98.000.- | 78.303.- | 79,90 |
| Dologi kiadások | 9.149.000.- | 9.149.000.- | 8.198.818.- | 89,61 |
| Egyéb működési célú kiadások | 7.166.000.- | 14.767.402.- | 14.704.912.- | 99,58 |
| Tartalékok | 7.088.572.- | 4.741.936.- |  -  | - |
| Beruházások | 400.000.- | 400.000.- | 344.290.- | 86,07 |
| Összesen: | 24.051.572.- | 29.306.338.- | 23.455.935.- | 80,03 |

A Társulási kiadásoknak a módosított előirányzathoz viszonyított felhasználási mutatója 80,03 %-os mértékű.

A kiadások egyes elemei, azok teljesítése az alábbiak szerint alakult:

- Személyi juttatások között tervezésre a reprezentáció került 150.000.- Ft összegben. A kiadások a egy Társulási Tanács ülésének, valamint a kisebb ajándékok kiadásait tartalmazzák. Az elszámolt kiadások összege 129. 612.- Ft volt.

- A munkaadói járulékok között a cégtelefon, valamint a reprezentáció utáni adó és járulékteher került 98.000.- Ft összegben tervezésre. A felmerült kiadások a reprezentáció kiadásokhoz kapcsolódóan alacsonyabbak a tervezettnél.

- Üzemelési anyag a Társulás irodaszereinek és egyéb anyagköltségeinek összegét tartalmazza. Ehhez tartozó előirányzat összege 158.000.- Ft volt, míg a felmerült kiadások 93.543.- Ft-ot képeztek.

- Egyéb kommunikációs szolgáltatásként 253.000.- Ft tervezésére került sor, amely a honlap karbantartása, a mobiltelefon díjára, valamint a gmail fiók használatához tartozó kiadásokat tartalmazta eredeti előirányzat címén. A felmerült kiadások ezen a jogcímen is a tervezett alatt maradtak, összege 222.788.- Ft volt.

- A karbantartás kerete 473.000.- Ft volt, amely a sátor és az orvosi eszközök karbantartására szolgált, ennek terhére az év során kiadás nem merült fel.

- Szakmai tevékenységet segítő szolgáltatások 4.445.000.- Ft összegű kiadása a belső ellenőrzési feladatok ellátásáért fizetett díjat tartalmazza.

- Egyéb szolgáltatásra a rendelkezésre álló 576.000.- Ft kerettel szemben 532.528.- Ft-ot fizettünk ki. A költségek a bank, valamint az újság kiadásával kapcsolatos postai költségeket tartalmazza.

- A reklám és propaganda kiadások a Völgységi Hírlevél kiadásával kapcsolatos szerkesztési, tördelési költségeket tartalmazzák. Ennek összege az elkülönített 2.446.569.- Ft- előirányzatot megközelítő, 2.427.100.- Ft összegű.

 - Egyéb dologi kiadásként 157.000.- Ft előirányzathoz képest alacsonyabb, 13.962.- Ft-ot számoltunk el, amely döntő részben virágok vásárlásának kiadását tartalmazta.

- A működési célú előzetes ÁFA a felmerülő kiadások függvénye, amely esetében 640.431.- Ft előirányzattal szemben 463.897.- Ft kiadás merült fel.

Az előző szakaszban részletezett okok következtében a dologi kiadások összességében a tervezetthez képest kedvezően alakultak, a rendelkezésre álló 9.149.000.- Ft módosított előirányzattal szemben 8.198.818.- Ft kiadás került elszámolásra.

- Az egyéb működési célú támogatások között bérátadásként a társulási és a pénzügyi ügyintéző bér és járulékát, valamint a közművelődési célú pályázat támogatását terveztük meg együttesen 7.166.000.- Ft összegben. Előirányzat növekményként jelentkezik bevételek és kiadások bruttó elszámolása miatt a 2019. évi feladatellátás elszámolása alapján az önkormányzatoknak kiutalandó 7.601.402.- Ft összeg.

Az év során a bérátadás, valamint az önkormányzatoknak járó összegek kiutalása megtörtént. A költségvetés eredeti előirányzata tartalmazta a közművelődési pályázatok előirányzatát. A Társulási Tanács a 9/2019.(IV. 5.) határozatában döntött a pályázati alap felosztásáról. Ennek megfelelően a 2.300.000.- Ft összegű támogatás kiutalásra került.

A tartalékok előirányzata az alábbiak szerint alakult:

|  |  |  |  |
| --- | --- | --- | --- |
| Megnevezés | Társulás (Tagok1.,2.) | Társulás(Tagok3.) | Összesen |
| Előirányzat:2019.01.01. | 1.596.114.- | 5.492.458.- | 7.088.572.- |
| Igénybevétel: |  |  |  |
| - 2018. évi elszámolási különbözet |  | -2.346.636.- | -2.346.636.- |
| Állomány: 2019.12.31-én | 1.596.114.- | 3.145.822.- | 4.741.936.- |

A Társulás az év végén 4.741.936.- Ft összegű tartalékkal rendelkezett.

Az elszámolt beruházási kiadások összege a társulás munkáját koordináló ügyintéző részére vásárolt számítógép beszerzési árát tartalmazza.

**A Gondozási Központ kiadásai:** adatok Ft-ban

|  |  |  |  |  |
| --- | --- | --- | --- | --- |
| Megnevezés | Eredeti előirányzat | Módosított előirányzat | Teljesítés | Teljesítés %-a |
| Személyi juttatások | 168.555.000.- | 190.560.307.- | 187.157.295.- | 98,21 |
| Munkaadókat terhelő járulékok | 36.439.000.- | 39.402.295.- | 37.550.638.- | 95,3 |
| Dologi kiadások | 57.333.984.- | 56.824.000.- | 54.702.076.- | 96,26 |
| Tartalékok | 500.671.- | - | - | - |
| Beruházások | 2.585.000.- | 12.304.415.- | 12.046.949.- | 97,90 |
| Összesen: | 265.613.655.- | 299.091.017.- | 291.456.958.- | 97,44 |

Az intézmény kiadásai a módosított előirányzat 97,44 %-át képezik.

A kiadási előirányzatok és kiadások tartalmazzák a TOP-5.1.2-15-TL1-2016-00001 számú, a helyi foglalkoztatási együttműködések (Bonyhádi Paktum) kiadásait. A projekthez tartozó előirányzatok 15.829.203.- Ft-ot képeznek, míg a felmerült kiadások 13.320.148.- Ft-összegűek. A projekt zárás 2020. I. negyedévében megtörtént. Előirányzati maradvány a 2020. évre áthúzódó kiadások miatt keletkezett, döntő részben személyi juttatás és járulékán. A program a tervezettnek megfelelően megvalósult.

Az intézmény személyi juttatásának eredeti előirányzata az év során az ágazatra vonatkozó szabályok alapján fizetendő járandóságok miatt bérkompenzáció, ágazati pótlék, szakképzési hozzájárulás, valamint a szakképzéshez kapcsolódó kifizetések következtében emelkedett.

Az év során az intézménynél a munkaerőmozgáshoz kapcsolódóan időlegesen néhány álláshely betöltetlen volt. Az emiatt keletkező bérmaradványt a Társulási Tanács a 26/2019. (XII.17.) VÖTth határozatával elvonta.

A kifizetések összege a pályázati forrásból fizetett személyi juttatások nélkül számítva a módosított előirányzat összegének 99,52 %-át képezik.

A juttatások kifizetése a vonatkozó jogszabályoknak megfelelően megtörtént.

A munkaadókat terhelő járulékok előirányzat felhasználása a pályázati forráshoz tartozó járulékok nélkül számítva a módosított előirányzat 95,22 %-át képezi.

Alulteljesítés döntő részben a rehabilitált foglalkoztatottak miatti alacsonyabb járulékteher következtében, másrészt pedig a bérmaradványok összegéhez kapcsolódóan van.

A dologi kiadások 49.207.000.- Ft összegű eredeti előirányzata egyrészt fenntartó, másrészt az átvett pénzeszköz forrása terhére került megemelésre, együttesen 2.639.026.- Ft összeggel, amelyből 635.000.- Ft-ot képezett a fenntartói döntés alapján a vásárolt élelmezés pótelőirányzata.

A szakképzési hozzájárulás terhére további 2.004.026.- Ft előirányzat emelésre volt lehetőség, melyeket követően a dologi kiadások módosított előirányzata 51.846.026.- Ft-ra emelkedett. A felhasználás 97,83 %-os mértékű. Maradvány keletkezett az áramdíjaknál, a gépjárművek karbantartási kiadásainál, a szakmai tevékenységet segítő szolgáltatásoknál, valamint az ingatlan karbantartásnál.

Beruházási kiadásra 1.805.000.- Ft került elkülönítésre, amely a számítógépek beszerzésének kiadásait tartalmazta.

A számítógépek beszerzése más forrás terhére valósult meg. A megmaradó előirányzat, az intézményi tartalék, az érkezett szakképzési hozzájárulás lehetőséget biztosított az intézményben egy új gépjármű beszerezésére. A felmerülő kiadások együttes összege 12.046.958.- Ft volt.

Az intézmény előző évi pénzmaradványából képzett tartaléka 500.671.- volt, felosztása a 2018. évről szóló beszámoló Társulási Tanács általi elfogadását követően megtörtént.

**Határozati javaslat**

Bonyhád Város Önkormányzat Képviselő-testülete a Völgységi Önkormányzatok Társulása 2019. évi költségvetésének végrehajtásáról szóló határozatot a határozat 1. melléklete szerinti tartalommal hagyja jóvá.

Határidő: **-**

Felelős: Filóné Ferencz Ibolya polgármester
Végrehajtásért felelős: Dr. Puskásné Dr. Szeghy Petra Nóra – a határozat megküldésére

Bonyhád, 2020. június 8.

Filóné Ferencz Ibolya

 polgármester